કિમ જોંગ-ઉને ઉત્તર કોરિયાની સર્વોચ્ચ નેતાગીરી સંભાળી ત્યારે તેઓ બહુ ઓછો રાજકીય અથવા લશ્કરી અનુભવ ધરાવતા હતા.

ઉત્તર કોરિયાના "પ્રિય નેતા" કિમ જોંગ-ઇલનું ડિસેમ્બર, 2011માં અવસાન થયું એ પહેલાં જ કિમ જોંગ-ઉનને તેમના અનુગામી તરીકે તૈયાર કરવાની પ્રક્રિયા શરૂ કરી દીધી હતી. 

પિતા કિંગ જોંગ-ઇલના અવસાન પછી તરત જ યુવા કિમ જોંગ-ઉનને તેમના "મહાન વારસદાર" તરીકે વધાવવામાં આવ્યા હતા.

કિમ જોંગ-ઇલના અવસાનના એક જ પખવાડિયામાં કિમ જોંગ-ઉનને પક્ષના, દેશના અને સૈન્યના વડા જાહેર કરવામાં આવ્યા હતા. 

એ પછી કિમ જોંગ-ઉને, અમેરિકા સાથેની ઐતિહાસિક મંત્રણા તથા દક્ષિણ કોરિયા સાથેના સંબંધ સુધારવાના પગલાં લેવાની સાથે ઉત્તર કોરિયાના શસ્ત્ર કાર્યક્રમને આગળ વધારવામાં પ્રતિબદ્ધતા દાખવી છે અને અણુશસ્ત્રો તથા મિસાઇલ પરીક્ષણના આદેશ આપતા રહ્યા છે. 

શક્તિશાળી કાકા અને સાવકા ભાઈની હત્યાના આરોપમાંથી મુક્તિ મેળવીને તેમણે ખુદની નિર્દય નેતા તરીકેની છબી બનાવી છે. સાવકા ભાઈની હત્યાનો આદેશ તેમણે જ આપ્યો હોવાનું વ્યાપકપણે માનવામાં આવે છે. 

'મોર્નિંગ સ્ટાર કિંગ'

કિમ જોંગ ઉન

કિમ જોંગ-ઇલ અને તેમનાં ત્રીજાં પત્ની કો યોંગ-હુઈના સૌથી નાના પુત્ર કિમ જોંગ-ઉનનો જન્મ 1983 કે 1984માં થયો હતો. 

શરૂઆતમાં તેમને તેમના પિતાના વારસદાર તરીકે જોવામાં આવતા ન હતા. વિશ્લેષકો કિમ જોંગ-ઉનના સાવકા ભાઈ કિમ જોંગ-નામ અને સગા મોટાભાઈ કિમ જોંગ-ચોલને કિમ જોંગ-ઇલના વારસદાર માનતા હતા. 

અલબત, કિમ જોંગ-નામને મે-2001માં જાપાનમાં નિષ્કાષિત કરવામાં આવ્યા અને વચલા ભાઈ કિમ જોંગ-ચોલના કથિત "ડરપોકપણા"ને કારણે કિમ જોંગ-ઉન માટે સત્તા સંભાળવાની શક્યતા બળવતર બની હતી. 

તેમને સંખ્યાબંધ હાઈ-પ્રોફાઈલ પદવી આપવામાં આવી એ પછી વિશ્લેષકો તેમને ભાવિ નેતા માનવા લાગ્યા હતા. 

પોતાના ભાઈઓની માફક સ્વિડનમાં ભણેલા કિમ જોંગ-ઉને પશ્ચિમી સંસ્કૃતિનો પ્રભાવ પોતાના પર પડવા દીધો ન હતો. તેઓ સ્કૂલમાં ન હોય ત્યારે ઘરે પાછા ફરતા અને ઉત્તર કોરિયાના રાજદૂત સાથે બહાર ભોજન કરવા જતા.

જુલાઈ-2017માં બેલેસ્ટિક મિસાઇલના લોન્ચિંગ બાદ મીડિયાએ કિમ જોંગ-ઉનને ખુશખુશાલ મૂડમાં દેખાડ્યા હતા.

પ્યોંગયાંગ પાછા ફર્યા પછી તેમણે કિમ ઇલ-સુંગ મિલિટરી યુનિવર્સિટીમાં અભ્યાસ કર્યો હતો.

કિમ જોંગ-ઉનના મમ્મી કો યોંગ-હુઇને તેમના પિતા કિમ જોંગ-ઇલના પ્રિય પત્ની હોવાનું માનવામાં આવે છે અને કિમ જોંગ-ઉનને કો યોંગ-હુઈ બહુ પ્રેમ કરતાં હતાં અને તેમને... \n\nમને ઉપરના લેખ માટે સારું શીર્ષક આપો.
કિમ જોંગ-ઉન : ડોનાલ્ડ ટ્રમ્પને 'વ્યાકુળ અમેરિકન વૃદ્ધ' કહેનાર ઉત્તર કોરિયાના સર્વોચ્ચ નેતાની કહાણી